มีเพศสัมพันธ์กับแฟน แล้วหลั่งใน แต่ไม่ได้ทานยาคุมฉุกเฉินทันที ทานหลังจากมีเพศสัมพันธ์มาประมาณ12ชั่วโมง และทานพร้อมกันทีเดียว2เม็ด จะมีโอกาสท้องมั้ยคะ?
สวัสดีค่ะ หากได้ทานยาคุมฉุกเฉินที่ประมาณ 12 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95% ค่ะ ทั้งนี้หากเป็นยาชนิดที่มี 2 เม็ดใน 1 แผงสามารถเลือกทานครั้งละ 1 เม็ดห่างกัน 12 ชั่วโมง หรือทานพร้อมกันทีเดียว 2 เม็ดก็ได้ ซึ่งประสิทธิภาพในการป้องกันการตั้งครรภ์ไม่แตกต่างกัน เพียงแต่การทานพร้อมกัน 2 เม็ด อาจทำให้เกิดผลข้างเคียงได้มากกว่า เช่น คลื่นไส้ อาเจียน ปวดหัว เวียนหัว ปวดท้อง เป็นต้น